వాహన రంగంలో విస్తృతంగా ఉద్యోగాలు
-  ఎన్‌ఎస్‌డిసి అంచనా
        ముంబయి: భారత్‌లో 2022 నాటికి ఆటోమొబైల్‌ రంగం 1.5 కోట్ల మందికి ప్రత్యక్ష ఉపాధిని అందించనుందని 'నేషనల్‌ స్కిల్‌ డెవలప్‌మెంట్‌ కార్పొరేషన్‌' (ఎన్‌ఎస్‌డిసి) ఓ నివేదికలో అంచనా వేసింది. ఈ నివేదిక ప్రకారం ప్యాసింజర్‌ కార్లు, మోటారు సైకిళ్లు, ట్రాక్టర్ల ఉత్పత్తిలో హర్యానా అగ్రస్థానంలో కొనసాగుతుందని పేర్కొంది. మొత్తం ప్యాసింజర్‌ కార్లు, ద్విచక్ర వాహనాల్లో 50 శాతం ఇక్కడే ఉత్పత్తి అవనున్నట్లు తెలిపారు. కార్మికులకు చౌక వేతనాలు, భారత్‌తో పాటు బ్రిక్‌ దేశాలను వాహన తయారీ హబ్‌లుగా మార్చనున్నాయని పేర్కొంది. భారత్‌లో ఎగుమతులపై ఎక్సైజ్‌ సుంకం కూడా తక్కువగా ఉండటంతో యూరప్‌లోని చాలా కంపెనీలు తమ పరిశ్రమలను ఇండియాకు తరిలిస్తున్నాయని తెలిపింది. ఈ సంస్థలు భారత్‌లోని పలు సంస్థల సంయుక్త భాగస్వామ్యంతో పరిశ్రమలు ఏర్పాటు చేయడానికి ఆసక్తి చూపుతున్నాయని ఎన్‌ఎస్‌డిసి విశ్లేషించింది. మొత్తం జీడీపీలో తయారీ రంగం విభాగంలో ఆటోమొబైల్‌ పరిశ్రమ 22-25 శాతం వాటా కలిగి ఉందని ఎన్‌ఎస్‌డీసీ సీఈవో దిలీప్‌ చెనోరు పేర్కొన్నారు. ఈ రంగంలో 100 శాతం విదేశీ ప్రత్యక్ష పెట్టుబడులను ఆటోమొటిక్‌ విధానంలో ప్రభుత్వం అనుమతిస్తుందన్నారు. మారుతున్న టెక్నలాజీ నేపథ్యంలో వాహన రంగ కోర్సుల్లో తక్షణమే మార్పులు తీసుకురావాల్సిన అవసరం ఉందని ఆయన అభిప్రాయపడ్డారు. నివేదిక ఇతర ముఖ్యంశాలు.
-  ప్రస్తుతం 70 శాతం ఆటో పరికరాల కంపెనీలు ఎస్‌ఎంఈ లోనే ఉన్నాయి.
-  మొత్తం ఆటోమోటివ్‌ రంగంలో ఈ విభాగం 56 శాతం ఉద్యోగాలు కల్పిస్తోంది.
-  టెలికం రంగం తర్వాత అధిక ఉద్యోగాలు కల్పిస్తోంది ఈ వాహన రంగమే విభాగమే.
-  ప్రస్తుతం ఆటోమొబైల్‌ రంగం మొత్తంగా 76 లక్షల మందికి ఉపాధి కల్పిస్తోంది.
-  ప్రత్యక్షంగా, పరోక్షంగా కలిపి దాదపాఉ 1.91 కోట్ల మందికి ఉపాధిని అందిస్తోంది.
మీ స్నేహితులకు రికమెండ్ చెయ్యండి